MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama saadet "Märtrite hääl"!
Noor Amarjit Chugh Saabus Soome üle 40 aasta tagasi.
Ta kohtus siin Jeesuse Kristusega, kes muutis ta elu.
Miljonid indialased on kohtunud Jeesusega,
samas kui India valitsus on kuulutanud,
et nad tahavad lüüa oma maa kristlastest puhtaks.
See väljendub
vägvaldsetes rünnakutes kristlaste vastu,
kuritarvitamistes ja isegi nende tapmises.
2019. aastal toimuvad India parlamendi valimised
võivad ehk muuta India suunda,
aga kuidas ja kuhu suunas?
Selle üle koos Amarijd Chughiga täna arutamegi,
kes on täna siin stuudios minuga.
Tere tulemast saatesse, Amarid! - Tänan!
Oled juba neljandat korda me saates
ja rõõm on taas vestelda sinuga.
Amarijd, sa tulid Soome üle 40 aasta tagasi.
Kas sa tulid siia õppima või mis oli see tegelik põhjus?
Sain kutse siia läbi Soome Tööministeeriumi.
Mul oli inglise keeles magistrikraad,
mis andis mulle võimaluse
õpetada suviti Soome lastele inglise keelt.
Nii sain Indiast tööloa Soome ja tulin siia 1975. aasta juulis.
Peale Soome tulekut toimus su elus suur muutus.
Räägi sellest veidi.
Suve lõppedes suundusin ise Helsingi Ülikooli
õppima politoloogiat.
Kõik need 3 õpinguaastat kulgesid hästi.
Töötasin samal ajal ka restoranis,
et tasuda oma õppemaks ja muud kulud.
Kuid selle 3 aasta möödudes kogesin kuidagi üksildustunnet.
Siinne kultuur oli nii palju erinev.
India on väga perekeskne maa, mistõttu siin tundsin end üksikuna.
Kuniks keegi kutsus mind rahvusvahelisse kogudusse,
kuhu ka läksin.
Mind tervitas uksel ameeriklasest pastor,
kes ütles: "Tere tulemast!
Kas sooviksite teenida koos meiega?"
See andis mulle kui vihje, et siin on midagi muud kui mujal.
Kõikjal mujal vaadati mind veidi kui rassistliku suhtumisega.
Koguduses aga kogesin armastust.
Läksin sisse ja nägin,
kuidas inimesed väljendasid mu suhtes
tingimusteta armastust.
Hakkasin ka lugema Piiblit ja see muutis mu elu.
18. veebruaril, 1979. a. oli mu ristimispäev
seal rahvusvahelises koguduses.
See oli tohutult suur saavutus.
Jumal muutis su elu. - Jaa.
See muutus aga jätkus.
Leidsid endale armsa naise, kellega ka abiellusid.
Räägi lühidalt, kuidas see juhtus?
See ei sündinud kohe.
Olin juba 7 aastat õppinud Soomes.
Lõpetanud ülikoolis kõik, mis vaja
ja õppides juurde ka restorani- ja hotellimajandust,
et omada praktilist ametit, mille alusel Indias tööd leida.
Ka kolisin ma Soomest tagasi Indiasse.
Kuid kõik sai alguse sellest,
et Soomes usklikuks saades läksin ma siin ka piiblikooli.
Samas siis õppides ka restorani- ja hotellimajandust.
Küsisin Jumalalt piiblikooli lõppedes, kus on minu "tõotatud maa"?
Soomlase jaoks on see Soome, norraka jaoks Norra jne.
Nii küsisin Jumalalt, kus on minu tõotatud maa?
Jumal näitas mulle unes India mägismaad,
mispeale kolisin 1982. a. tagasi Indiasse.
Mu pastor ütles, et tavaliselt, kui keegi läheb misjonitööle,
on ka mõni organisatsioon või ühing ta selja taga.
Mina aga läksin täiesti üksi.
Ütlesin, et päris üksi ma ikka ei lähe, kuna Jumal on ju ka minuga.
Nii et kolisin tagasi Indiasse, kus leidsin ka kohe tööd
ja kõik läks hästi.
Kuid mingil hetkel
kohtasid siiski seda armast naist, kellega abiellusid.
Sellega oli nii,
et ma olin siis 7 aastat Soomes tudengina
ja peale seda töötasin 14 aastat Indias.
Asutasin Indias rändjutlustajate jaoks oma reisibüroo.
Sellega läks selles mõttes hästi, et ma olin aus mees
ja tegin jutlustajatele väga head hinnad,
et nad saaks raha kokku hoides ringi liikuda.
See avas mulle ukse tulla 1994. a. tagasi Soome,
et viia siit gruppe Indiasse.
Mul oli selleks ajaks juba soome keel suus.
Siis kohtasingi oma naist, keda teadsin juba piiblikooli ajast.
Tegin talle 1994. a. abieluettepaneku,
kuid selleks kulus veel 2 aastat, kuniks ta otsustas 1996. aastal ära
ja helistas mulle: "Nüüd on kõik valmis ning me võime abielluda."
- Võrratu!
Nii et elu esimest korda jõudsin lõpuks abieluranda.
Võrratu!
Meediatöö on väga su südamel ja seda ka teatavatel põhjustel,
kuna see puudutab nii suurt maad nagu India.
Sealne rahvahulk on nii suur, et jõuab juba peagi Hiinale järgi.
Kuidas see kõik juhtus ja kuidas sealne misjonitöö algas?
Või õigemini, kuidas sealne meediatöö algas?
Milliselt sa oled selles meediatöös kaasas olnud
ja kuidas oled selle kaudu inimesteni jõudnud?
Olles abiellunud siin Soomes ja omades ka seda reisibürood,
esitati mulle üks päev kutse
hakata tegema ühes india keele murrakus saateid.
Nii alustasin kahe saatesarjaga teles.
2012. aastal küsiti aga mu käest, kas oleksin huvitatud saadetest,
mida tehtaks otse Indias ja oleksid täiesti india keeles.
Võrratu, et leidsid sellise kutse.
Nii tootsimegi naisega Indias 3 aastat telesaateid.
Tootsime India televisiooni jaoks kolme sarja "Teie lootus",
mida siis kristlik kanal näitas.
Selleks loodi uus kristlik telekanal, mida nägi Lõuna-Indias
ja mu nägu näeb selle ekraanil mitmeid kordi nii hommikul kui õhtul.
Nii oled inimestele tuttav
ja kindlasti võetakse ka sinuga ühendust,
et küsida erinevate asjade kohta.
- Nii on.
Selle kaudu on saanud palju ära teha.
Kui palju vaatajaid neil saadetel on?
Üks me saadetest on nähtav Air Dell kanalil,
mille vaatajaskond kanali juhi sõnul on igapäevaselt 100 miljonit inimest.
Kuid ma ei tea, palju inimesi vaatab mu hommikust saadet.
- Kuid jutt käib siiski miljonitest, see on selge.
Olen isegi käinud mitmeid kordi Indias
aidates kaasa nö massiürituste korraldamisele.
Korraldasime seal Jeesuse marssi,
mida tuli vaatama vaid tagasihoidlik miljon inimest.
Soomes tundub see utoopilise numbrina,
kuid India mõistes on see igati võimalik.
Kuidas inimesed suhtuvad neisse telesaadetesse?
Neid saateid näidati algul õhtuti k 21.30.
Rääkisime ühel õhtul Jeremija 29:11 põhjal,
et inimesel on tulevikku ja lootust.
Et siis selline sõnum.
Tol samal õhtul oli Mumbais üks pere, kes oli valmis tegema enesetappu.
Kõik vahendid olid ostas.
Raha polnud ja lapsi ei saanud kooli saata.
Mehel polnud tööd, naisel oli kõhu haavand.
Neil oli igasugu muresid
ja nad olid öelnud, et nad ei jaksa enam elada.
Nii olid nad ostnud nööri, et end üles puua.
Kuid tol samal õhtul kuulsid nad me sõnumit,
mistõttu midagi muutus ja nad tühistasid oma plaani.
Jumal ise korraldas nii, et nad kuuleks Tema Sõna.
Järgmisel päeval sai see naine 4000 India ruupiat,
et saata oma lapsed kooli.
Üks nende sõpradest oli valmis maksma selle eest.
Ühtlasi tervendas Jumal selle naise haavandi
ja mees leidis tööd,
nii et kogu pere sai selle loo läbi taas kui terveks
ja kõik läks hästi.
See on tõesti ülisuur tunnistus nende saadete mõjust.
Minu ja mu naise plaan Mumbaisse minnes
oli käia linnast linna, pidada neis koosolekuid
ja rääkida me saadetest.
See pereema tuli mu juurde ja ütles, et ma päästsin nende pere.
Imeline, kuidas Jumal juhib.
See on nii oluline jõuda meedia kaudu -
nii TV kui interneti vahendusel just õigel ajal inimesteni,
kus Jumal kõnetab inimeste südameid ja puudutab neid.
Nii et tänu Jumalale ka TV7 eest,
kelle saated on nähtavad eripaigus üle maailma.
Rääkides aga India valitsusest,
kus Narendra Modiga eesotsas
ei suhtuta just eriti positiivselt kristlikesse väärtustesse.
Kuidas nad te saadetesse suhtuvad?
Sellega on selline lugu,
et nende igatsuseks on rajada vaid hindu riik.
India pole kunagi varem olnud hindu riik.
Hindude näol on tegu väikeste, omavahel sõdivate hõimudega.
Enne seda olid Indias 350 aastat inglased võimul
ja enne neid 1200 aastat moslemid.
Ehk vähemalt 1500 aasta jooksul polnud indialaste valitsemist kuskil.
Alles viimased 60-70 aastat...
Viimased 60 aastat on Indiat juhtinud Kongress.
Asjad liiguvad tasahilju paremuse suunas,
kuna Kongressi juhid on saanud hea koolituse Läänes.
Nad ei ole küll kristlased,
aga on siiski õppinud Lääne eeskujul, et inimene on oluline.
Hindu mõtteviis aga on veel vanas ajas kinni.
See on pigem selline hindu-aarialistlik mõtteviis,
mis on pärinud midagi ka Hitlerist
ja selle mõtteviis on,
et kõik teised inimgrupid tuleb maalt välja heita.
Sh siis moslemid, dalitid ja kristlased.
Teine probleem on apartheid (ametlik rassilise eraldatuse poliitika)
Sageli räägitakse Lõuna-Aafrika apartheist,
kuid Indias on see samuti kestnud aastasadu.
Apartheid tähendab rahva osadeks jagamist
ja osade nende kõrvale heitmist.
See oli ja on tänagi suureks probleemiks Indias.
Tänane valitsus aga tahab kehtestada hindu riigi,
kus kõik teised ei saa elada.
See on tõeliselt kurb, et India on selliseks muutunud.
Ka pääses me praegune valitsusjuht 4 aastat tagasi võimule
vaid tänu valetamisele.
Taoline kitsas ja pingeline olukord
annab mu meelest kristlaste tagakiusule hoogu juurde.
Kui mõelda tänasele India rahvaarvule,
mis on vähemalt 350 miljonit inimest,
siis sellise rahvahulga juhtimine on ikka tõeline väljakutse.
Kui aga mõelda sellele,
et sajad miljonid sealsed inimesed elavad allpool vaesuse piiri,
siis seegi mõjutab sealset poliitilist õhkkonda
ja nagu ütlesid,
koos hinduismiga tõstab pead ka natsionalism,
mis omakorda mõjutab geopoliitilist olukorda.
Nii süüdistatakse nii kristlasi kui teistegi usundite esindajaid
asjades, millega neil pole mingit pistmist.
Kõige selle põhjal tundub, et Indias valitseb tugev arusaam,
et indialane peab olema hindu.
Või seda arusaama vähemalt õhutatakse takka.
- Meedia kaudu.
Just nii, meedia kaudu.
Sellest lähtuvalt on ka kristlaste olukord raskenenud.
Kas see olukord kestab edasi
võib on selles osas siiski ka mingit lootust?
Olukord on pigem halvenemas.
Nii ka palvetame,
et fundamentalistlik partei ei võidaks järgmisi valimisi.
Olen kuulnud kolmest erinevast olukorrast.
Sain 2 kuud tagasi Facebooki sõnumi,
mille kohaselt Narenda Modi on loonud digitaalse ühiskonna.
Nii peab igal inimesel olema digitaalne kaart riisi saamiseks.
Põhja-Indias oli üks vaene pere, kellel polnud süüa.
Pereema läks poodi, paludes sealt lapsele alumusena riisi.
Kuna tal aga polnud seda digitaalset kaarti,
siis ta laps suri nälga.
See tõi tohutu kurbuse mu südamesse
ja ma olen selles osas teinud palju eestpalveid.
See olukord on toonud kaasa igasugu asju.
Möödunud pühapäeval, 3. märtsil, 2019
kirjutati "Helsinkin Sanomat" lehe eriväljaandes
India praegusest olukorrast.
Ja eriti veel sellest, et kui valimised on nüüd ukse ees,
on Narendra Modi valitsus
pannud eriti võimsalt oma propaganda masinad tööle.
Isegi Soome sotsiaalmeedias jagatakse valesid valede järel,
kuvades ka erinevaid pilte, mis on võetud erinevatest kohtadest
ja millega siis seotakse erinevaid lugusid,
rääkides asju, mis ei vasta tegelikult tõele.
Kuidas selline asi saab riigijuhtide poolt üldse võimalik olla?
Hoosea 4:6 on Piiblis öeldud, et rahvas hukkub tarkuse puudusel.
Hindudest juhid on aastasadu kuulutanud rahvale,
et neil on kehv saatus, mida ei saa muuta.
See on olnud nende viis, kuidas valitseda rahvast.
Kui aga meedia kaudu levib Jumala Sõna
ja info selle kohta, milline on tõeline vabadus,
siis see ajab valitsuse tagajalgadele.
India rahvas on tõusnud Narendra Modi vastu,
kuna too valetas 4 aastat tagasi.
Ta lubas anda igale inimesele 150 000 ruupiat
ja teha seda, teist ning kolmandat.
Ta ütles ka inimestele, et nad peavad avama pangaarve.
Vaestel aga polnud kunagi olnud oma pangakontot.
Neil oli vaid õige pisut sularaha, mida nad olid suutnud säästa.
Modi aga võttis kõik vaeste raha,
kuna kuulutas kehtetuks kõik 500- ja 1000-rahatähed.
Mida need inimesed siis tegid? Viisid oma sularaha panka,
mille Modi suunas omakorda edasi kõigile rikastele.
Enne teda ametis olnud valitsus viis läbi rahvamajadusreformi,
mille käigus võeti rikastelt raha ja anti vaestele.
Endine peaminister tegi ka nii, et lapsed saaksid koolis süüa
ja ka tasuta õppida nii nagu Soomeski.
Kuid praegune valitsus teeb kõike vastupidi,
seistes vaid rikaste eest.
Ta kannab kalleid riideid
ja maksab tuhandeid ruupiaid naisele, kes ta näo eest hoolitseb.
See kõik on läinud täiega vales suunas.
Kõik see valeinfo kätkeb endas poliitilist tausta ja motiive,
mille keskel siis India praegu on.
See õhutab meid, kristlasi, palvetama India eest,
uskudes, et evangeelium läheb seal siiski kuidagi edasi
ja Jumal avab selleks ka uusi võimalusi ning uksi.
Indias on üsna palju kristlasi - üle 20 miljoni.
India kogu rahvaarvu arvestades pole see muidugi palju,
aga Soome kontekstis ikka väga suur arv.
Nii võivad nad evangeeliumi kuulutades
jõuda siiski uute paikadeni, kus evangeeliumi eriti vajatakse.
Usud sa, et selline võimalus võib kasvada?
Kui mõelda India ajaloole,
siis juba 2000 aastat tagasi
viis apostel Toomas sinna Jumala Sõna.
Lisaks sellele on Estri raamatu 1. peatükis
mainitud kahel korral Indiat.
Nii usun ka, et Indiasse on tasapisi tulemas ärkamine.
Näen iga päev Youtube'st videosid,
kus jälle mõni hindu on pöördunud kristluse poole.
Kus on siis lootus?
Jumala Sõnas on öeldud,
et see maa kuulub Jumalale, mitte hindule.
Me riik on vaid 70-80-aastane.
Nii pole ka alust arvata, et jääme seda ise igavesti valitsema.
Tegu on Jumala maaga.
Meie asi on vaid järgida neid projekte,
mille Jumal on meile andnud.
Nii usun ka, et ärkamine tuleb ka Indiasse.
Nii on.
Teame, et nii on ja usume, et nii ka läheb.
Ärkamine sünnib aga sageli läbi tagakiusu
ja Indias on olnud tagakiusu läbi aegade.
Tagakius on toonud esile veel enam paastumist ja palvetamist.
Olen isegi kaasatud eestpalveteenistusse.
Kus seda kristlaste tagakiusu Indias kõige enam esineb?
Eelkõige Põhja-Indias,
kus kristlased on vähemuses,
aga kus samas tõuseb esile palju uusi kristlasi.
Kohtusin möödunud suvel India eelmise peaministriga,
kellega koos palvetasime India pärast.
Lisaks sellele toimus Põhja-Indias üks telgikoosolek,
kus osales 10 tuhat inimest.
Võimas! - Aamen.
Nii et ühtaegu tagakiusuga toimub ka ärkamine.
Eks ta tõsi ole, et need asjad käivad käsikäes.
Meil siin on rahu ja samas imestame, miks meil ärkamist pole?
Me ei maksa just suurt hinda oma usu eest.
Me tagakius piirdub sageli kellegi kommentaariga:
"Oh neid usklikke küll!"
Kuid küllap ootavad meidki ees raskemad ajad,
sest Euroopa olukord liigub selles suunas,
kus kristlikud väärtused kaotavad üha enam mõju.
Need tõrjutakse eemale ja asemele tulevad teised väärtused,
mis piiravad kristlaste võimalusi tegutseda ja olla.
Oleme soomlastena harjunud vägagi stabiilse eluga.
Kuid nii see väline kui vaimulik stabiilsus
on tinginud selle,
et oleme muutunud tolerantseteks meie jaoks tundmatute asjade osas.
Sh ka paganluse.
Kuna oled rahvuselt teise usu esindaja,
üllatas sind enne kristlaseks saamist kindlasti
soomlaste hoolimatus ja ükskõiksus
teiste usundite rituaalide ja olemuse suhtes.
Mida sul selle kohta öelda on?
Inimesed ei tea.
Inimesed ei tee vahet pimeduse ja valguse vahel.
Olen ise viimased 40 aastat olnud kristlane
ja tähistasin ka hiljuti seda,
et olen saanud käia koos Jumalaga kõik need 40 aastat.
See on tohutu rõõm!
Inimesed ei tea, et ilma Jumalata pole võimalik hakkama saada.
Piibel pole mingi muinasjuturaamat või lihtsalt lugude kogumik.
Ilma Jumalata ei saa elus keegi hakkama.
Küsimus pole konservatiivses mõtteviisis, vaid tões.
Jumala ligiolu võib muuta inimese saatust.
Ilma Jumalata aga ei saa keegi hakkama.
Kuna erinevatesse arvamistesse ja väärtustesse
suhtutakse kristlaste poolt vahel liiga ükskõikselt.
Näiteks erinevad paganlikud rituaalid, millega on seotud ka vaimsed jõud
ja mille kaudu hingevaenlane mõjutab inimeste meeli ja mõttemaailma,
tuues võib-olla kaasa asju, mis pole inimesele head.
Oled sa märganud seda soomlaste ükskõiksust,
mis samas on seotud teadmatusega paganlike asjade osas?
Jaa, paljud lähevad Indiasse ja peavad kõike sealset eksootiliseks.
Kuid see pole midagi eksootiline.
Erinevad vaimsed praktikad viivad sageli kas New Age'ni
või kurjade vaimudega suhtlemiseni.
Erinevate mantrate lugemine ja palvetamine on äärmiselt riskantne,
sest see toob endaga kaasa kurjade vaimude ligiolu.
India on täis naudinguid, maagiat ja kõike muud sarnast,
mistõttu on ka Indias palju needusi.
Kui lugeda 5. Moosese 28. peatükki,
siis seal on nimekiri õnnistustest,
mis kaasnevad Jumalale kuuletumisega
ja nimekiri needustest, kui ei kuuletu Jumalale.
Kui vaadata India needuste nimekirja,
siis see kõik ühtib 5. Moosese 28. peatükiga.
Indias ei saa kunagi sündima midagi head enne,
kui India pöördub Jeesuse poole.
Tõsi. See ongi lahendus.
Olen isiklikult näinud,
kuidas inimene võib muutuda vaid seetõttu,
et on osalenud mõnel rituaalil.
Isegi kristlasena.
Samas teadmata, mida see endaga kaasa toob.
Inimene lihtsalt arvab, et tutvub mõne teise kultuuriga,
aga see muudab inimese elu täiesti reaalselt
ja ta satub suurtesse raskustesse, olles vaimselt täiesti tasakaalutu.
See on igati võimalik,
mistõttu on ka hea, et räägime siin saates
tõsiasjast, et selliste asjadega ei tasu mängida.
Küsimus ei ole teistes kultuurides,
vaid vaimsetes jõududes ja hingevaenlase töös,
mille osas peame olema väga ettevaatlikud.
Rääkisime siis India tulevikust
ja sellest, kuidas Jeesus on India lootus ja elu.
Rääkisime ka India praegusest murdepunktist,
mis on seotud sellega,
et Indias valitseb hindu-natsionalistlik edukuse mõtteviis,
mis on olnud kõike muud kui edukas.
Oleme rääkinud ka teemast, millest just rääkisime
ja ka sellest, et peame võitma inimesi evangeeliumiga.
India puhul on selleks hea vahend meedia.
Meil on veel vaid mõni hetk aega, kuid palvetame veel lõpuks
ja täname Jeesust, et Tema on olnud kogu selle looga kaasas
ja aidanud, et evangeelium jõuaks ka Indiasse.
Aitäh Sulle Jeesus,
et Sa aitad evangeeliumil jõuda ka Indiasse
ja kogu vastuseis evangeeliumile pöördub võiduks selliselt,
et paljud annavad oma elu Sulle.
Sest kus iganes toimub ärkamine, seal on ka vastuseisu.
Õnnistan ka Amarijt'i ja tema naist selles nii olulises töös.
Aamen.
Ole õnnistatud ja Jumala ligiolu su ellu, Amarijt!
Tänan!
Tõlge: Anne-Ly Raukas